Rubus
Vide etiam paginam discretivam: Rubus (discretiva). Rubus (vocabulum ex colore rubro deductum) est genus familiae Rosacearum. Inter species huius generis praecipuas sunt Rubus idaeus, Rubus saxatilis, Rubus fruticosus. Plinius tres species rubi descripsit: Rubi mora ferunt et alio genere similitudinem rosae quae vocatur cynosbatos. Tertium genus Idaeum vocant Graeci a loco, tenerius quam cetera minoribusque spinis et minus aduncis. Flos eius contra lippitudines inlinitur ex melle et igni sacro; contra stomachi quoque vitia bibitur ex aqua. Rubus qui "mora" fert est "Rubus fruticosus"; "rubus cynosbatos" est non rubus, sed Rosa canina; "Rubus idaeus" autem nomen suum conservat in botanica hodierna. Studium ruborum batologia appellatur, ex vocabulo Graeco βάτος, 'rubus'.